Promiscuous

„Promiscuous“ (dar žinoma, kaip „Promiscuous Girl“) 2006 m. singlas iš trečiojo studijinio albumo „Loose“, išleistas Kanados/portugalų atlikėjos Nelly Furtado. Furtado, Timothy „Attitude“ Clayton, Timbaland ir Danja parašė šią dainą, o dainos prodiuseriai yra Timbaland ir Danja.

„Promiscuous“ yra pirmasis singlas, išleistas iš „Loose“ Šiaurės Amerikoje, kitur buvo išleistas kaip antrasis, o Lotynų Amerikoje – trečiasis singlas iš albumo. Tai pirmasis Furtado singlas, pasiekęs pirmąją vietą ne tik gimtojoje Kanadoje, bet ir kartu Jungtinėse Amerikos Valstijose.

Istorija 

Daina „Promiscuous“ nagrinėja vyro ir moters flirtą. Tai pirmoji daina, kurią Nelly parašė su Timothy „Attitude“ Clayton. Furtado šią dainą vadina „The BlackBerry Song“, kadangi teksto žodžius gali siuntinėti kaip žinutes.

Šio albumo įkvėpėjai buvo tokie atlikėjai kaip Talking Heads, Blondie, Madonna, The Police ir Eurythmics, ir 1980-ųjų pop muzika. Seksualumas ir „moterų valdžia“ buvo įkvėpta atlikėjų, tokių kaip Queen Latifah, MC Lyte, Yo-Yo, Salt-N-Pepa ir TLC.

Dainoje paminimas krepšininkas Steve Nash. Furtado nusprendė jį įtraukti į dainą, dėl to, kad jie abudu yra kilę iš Viktorijos, Britų Kolumbijos.

Dainoje Timbaland prisistato kaip Thomas Crown. Tai yra veikėjo vardas iš 1968 m. filmo „The Thomas Crown Affair“.

Timbaland tik kartą atliko šią dainą kartu su Nelly laidos „Saturday Night Live“ metu, ir per 2006 „MuchMusic Video Awards“ apdovanojimus, ojo partijas atlieka kanadiečių reperis Saukrates.

Pasisekimas

Kritikų atsiliepai 
„Promiscuous“ gavo gerus atsiliepimus iš kritikų. Rob Sheffield iš „Rolling Stone“ pavadino šią dainą vieną iš „Loose“ geriausių dainų. Allmusic apžvalgininkas Stephen Thomas Erlewine Nelly palygino su „senuoju Prince“, ir kad tai geras kūrinys, rodantis Nelly pasikeitimą. Tačiau jis pabrėžė, jog Nelly nors ir dainuoja apie seksą, flirtą, ji vis tiek netampa seksuali.

IGN apžvalgininkas apibūdino dainą „nervinančia, bet ir užkabinančia“ ir, kad tai viena iš „Loose“ būtinų atsisiuntimo dainų. Pitchfork pavadino šią dainą viena iš geriausių Timbaland karjeros.
„Billboard“ pavadino Furtado ir Timbaland duetą stebinančiai geru.

Daina pateko į 2006 metų geriausių metų galo topus: užėmė ketvirtąją vietą „Blender“ žurnalo tope, šeštąją – Pazz & Jop, ir 56-ąją poziciją „Rolling Stone“ žurnale.

Pasirodymas topuose 
Kanadoje dainos vaizdo klipas debiutavo 2006 m. gegužės 8 d. 2006 m. gegužės 4 d. „Promiscuous“ debiutavo top penketuke Canadian Singles Chart tope, o jau birželio 1 d. šis singlas tapo antruoju Nelly singlu, pasiekusiu šiame tope aukščiausiąją vietą. „Promiscuous“ praleido 25 savaites šiame tope, tačiau buvo trumpiausiai užsibuvęs pirmos vietos singlu. Bet daina tapo geriausiai pasirodžiusia Nelly daina po debiutinio singlo „I'm Like a Bird“, kuris buvo išleistas 2000 m.

JAV „Promiscuous“ įžengė į Billboard Hot 100 64 pozicijoje. 2006 m. birželio 6 d. šis singlas tapo Furtado pirmuoju pirmos vietos singlu Jungtinėse Amerikos Valstijose. Daina taip pat užėmė Billboard topų Hot Dance Club Play ir Pop 100 pirmas vietas. „Billboard“ metų galo tope daina pasiekė trečiąja vietą. Iki 2009 m. daina buvo legaliai atsisiųsta daugiau nei 2 504 000 kartų vien JAV.

„Promiscuous“ gana aukštai debiutavo Australijoje, čia iškopdama į penktąją vietą ARIA tope, ji per tris savaites pasiekė antrąją vietą. Jungtinėjė Karalystėje daina pasiekė trečiąją vietą. BBC Radio 1 pranešė, jog „Promiscuous“ buvo 38 geriausiai parduodamas singlas JK 2006 m. 

Lotynų Amerikoje daina buvo išleista kaip trečiasis singlas. Europoje daina pasiekėtop 10-tuką.

Apdovanojimai

Vaizdo klipas 

Vaizdo klipo režisierius yra Little X. Klipe pasirodo Keri Hilson, ir Justin Timberlake. Jame nėra siužeto, tiesiog atskiri vaizdai iš skirtingų scenų. Tai yra pirmasis Nelly singlas, kuriame veiksmas vyksta klube.

„Promiscuous“ klipas debiutavo MTV laidoje „Total Request Live“ 2006 m. gegužės 3 d. ir po dvidešimt dienų pasiekė pirmąją vietą klipų tope. Vaizdo klipas buvo parodijuotas per MADtv, kur buvo pavadintas „Syphilis Girl“; svetainėje „YouTube“ aktoriai „Train of Thought Sketch Comedy“ irgi parodijavo šį klipą.

Singlo turinys 

Tarptautinis CD singlas
 „Promiscuous“ (Radio Version)
 „Crazy“ (Gnarls Barkley Cover/ Live Version)
 „Promiscuous“ (The JoSH Desi Remix)
 „Promiscuous“ (Video Clip)

Australijai skirtas CD singlas
 „Promiscuous“ (Radio Version)
 „Undercover“
 „Promiscuous“ (The JoSH Desi Remix)
 „Promiscuous“ (Video Clip)

„Promiscuous“ (Remix) – EP (iTunes atsiuntimas)
 „Promiscuous“ (Crossroads Mix) (su Mr. Vegas)
 „Promiscuous“ (The Josh Desi Remix)
 „Promiscuous“ (Crossroads Instrumental Mix)
 „Promiscuous“ (The Josh Desi Instrumental Remix)
 „Promiscuous“ (Album Version)
 "Crazy“ (Gnarls Barkley Cover/ Live Version)

Produkcija 
 Vokalai: Nelly Furtado, Timbaland
 Miksavimas: Marcella Araica, Demacio Castellon
 Vokalo produkcija: Jim Beanz
 Papildomi vokalai: Nelly Furtado, Jim Beanz
 Ibnžinieriai: James Roach, Kobla Tetey
 Būgnai: Danja, Timbaland
 Klavišiniai: Danja, Timbaland

Remiksai 
 Ralphi Rasario’s Radio Miksas
 Ralphi Rasario’s Promiscuous Dub
 Ralphi Rasario’s Revisited Dub
 Ralphi Rasario’s Dirty Vocal
 Morels Pink Noise Radio Miksas
 Morels Pink Noise Dub
 Morels Pink Noise Vocal Miksas
 Oficialus Remiksas kartu su Rick Ross & Timbaland

Išleidimo istorija

Topai 

|-

Šaltiniai

Nuorodos 
 
 Nelly Furtado oficiali svetainė
 „Promiscuous“ žodžiai 

2006 singlai
Nelly Furtado singlai
Timbaland singlai